ᱜᱟᱱᱱᱟ ᱥᱢᱤᱨᱱᱳᱵᱟ

ᱜᱟᱱᱱᱟ ᱥᱢᱤᱨᱱᱳᱵᱟ (ᱡᱤᱵᱽ, ᱤᱭᱩᱠᱨᱮᱱ ᱠᱷᱚᱱ) ᱫᱚ ᱢᱤᱫ ᱯᱨᱚᱯᱷᱮᱥᱚᱱᱟᱞ ᱮᱱᱮᱡ ᱯᱟᱹᱨᱩᱠᱷᱤᱭᱟᱹ ᱟᱨ ᱵᱷᱟᱨᱚᱛᱱᱟᱴᱭᱚᱢ ᱨᱤᱱᱤᱡ ᱠᱷᱚᱸᱫᱽᱨᱚᱫᱽ ᱥᱠᱳᱞᱟᱨ (ᱥᱤᱧᱚᱛᱤᱭᱟᱹ ᱠᱞᱟᱥᱤᱠᱟᱞ ᱮᱱᱮᱡ ᱯᱟᱦᱴᱟ ᱠᱷᱚᱱ) ᱮ ᱛᱟᱦᱮᱸ ᱠᱟᱱᱟ ᱾ ᱥᱢᱤᱨᱱᱳᱵᱟ ᱫᱚ ᱜᱩᱨᱩᱦᱤ ᱥᱨᱤᱢᱚᱛᱤ ᱡᱚᱭᱚᱞᱚᱠᱥᱢᱤ ᱤᱥᱣᱚᱨ ᱤᱡ ᱪᱮᱞᱟᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤᱫᱚ ᱤᱭᱩᱠᱨᱮᱱ ᱨᱮᱱᱟᱜ ᱠᱮᱤᱵ ᱨᱮ ᱱᱚᱠᱥᱷᱚᱛᱨᱚ ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱮᱱᱮᱡ ᱥᱮᱨᱮᱧ ᱯᱷᱤᱞᱤᱢ ᱚᱲᱟᱜ ᱮ ᱵᱮᱱᱟᱣ ᱠᱟᱛᱮ ᱵᱟᱰᱚᱦᱤᱭᱟᱹ ᱠᱚ ᱤᱡ ᱫᱤᱥᱟᱹ ᱩᱱᱩᱫᱩᱜ ᱜᱤᱡ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱯᱩᱨᱩᱵ ᱱᱟᱠᱷᱟ ᱤᱭᱩᱨᱳᱯ ᱫᱤᱥᱚᱢ ᱠᱚ ᱨᱮ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱨᱮ ᱢᱟᱢᱟᱲᱟᱝ ᱯᱟᱹᱨᱩᱠᱷᱤᱭᱟᱹ ᱱᱟᱪᱚᱱᱤᱭᱟᱹ ᱠᱟᱱᱟᱭ ᱾

ᱥᱢᱤᱨᱱᱳᱵᱟ ᱫᱚ ᱱᱟᱶᱟ ᱫᱤᱞᱞᱤ ᱨᱮᱱᱟᱜ ᱚᱵᱷᱤᱱᱚᱭ-ᱟᱨᱟᱫᱷᱚᱱᱟ ᱟᱥᱲᱟ ᱠᱷᱚᱱ ᱵᱟᱰᱚᱦᱤ ᱪᱮᱛᱟᱱ ᱨᱮ ᱥᱚᱱᱮᱨ ᱮ ᱥᱤᱫᱽ ᱞᱮᱜᱼᱟ ᱾ ᱚᱱᱵᱮ ᱜᱮ ᱟᱤᱥᱤᱥᱤᱟᱨ ᱦᱚᱛᱮᱛᱮ ᱴᱟᱠᱟ ᱠᱟᱩᱰᱤ ᱜᱚᱲᱚ ᱥᱚᱯᱚᱦᱚᱫ ᱧᱟᱢ ᱠᱟᱛᱮ ᱜᱩᱨᱩᱦᱤ ᱡᱚᱭᱚᱞᱚᱠᱥᱢᱤ ᱤᱥᱣᱚᱨ ᱛᱟᱹᱨᱤᱨᱮ ᱨᱮ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱛᱩᱨᱩᱭ ᱥᱮᱨᱢᱟ ᱮᱞᱮᱠᱟᱣ ᱪᱮᱫ ᱞᱮᱱᱟ ᱾ ᱩᱱᱤᱫᱚ ᱵᱷᱟᱨᱚᱛ ᱵᱷᱮᱜᱮᱫ ᱮᱴᱟᱜ ᱫᱤᱥᱚᱢ ᱠᱚᱨᱤᱱ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱱᱟᱪᱚᱱᱤᱭᱟᱹ ᱠᱚ ᱢᱩᱫᱽᱨᱮ ᱟᱹᱰᱤ ᱱᱟᱯᱟᱭ ᱟᱨ ᱥᱚᱨᱮᱥ ᱱᱟᱪᱚᱱᱤᱭᱟᱹ ᱠᱟᱱᱟᱭ ᱾ 

ᱡᱤᱭᱚᱱᱤ

ᱜᱤᱫᱽᱨᱟᱹ ᱠᱷᱚᱱ ᱜᱮ ᱤᱭᱩᱠᱨᱮᱱ ᱨᱤᱱᱤᱡ ᱧᱩᱛᱩᱢᱟᱱ ᱮᱱᱮᱡ ᱜᱩᱨᱩ ᱵᱷᱤᱨᱥᱠᱤ ᱴᱷᱮᱱ ᱠᱷᱚᱱ ᱵᱟᱞᱞᱮᱴ ᱟᱨ ᱤᱭᱩᱠᱨᱮᱱ ᱫᱤᱥᱚᱢ ᱮᱱᱮᱡ ᱮ ᱪᱮᱫᱚᱜ ᱠᱟᱱ ᱛᱟᱦᱮᱱ ᱾ ᱮᱱᱮᱡ ᱪᱮᱛᱮᱫᱤᱭᱟᱹ ᱦᱩᱭ ᱠᱟᱛᱮ ᱯᱩᱨᱩᱵ ᱱᱟᱠᱷᱟ ᱤᱭᱩᱨᱳᱯ ᱫᱤᱥᱚᱢ ᱠᱚ ᱨᱮᱱᱟᱜ ᱞᱟᱹᱭ ᱞᱟᱠᱪᱟᱨ ᱟᱨ ᱢᱟᱱᱟᱣ ᱵᱟᱛᱟᱣ ᱥᱟᱶᱦᱮᱫ ᱮ ᱯᱟᱲᱦᱟᱣ ᱞᱮᱱᱟ ᱾ ᱚᱱᱟ ᱥᱟᱶᱛᱮ ᱭᱳᱜᱟ, ᱴᱟᱭᱤ-ᱡᱤ-ᱪᱩᱟᱱ ᱟᱨ ᱥᱤᱜᱩᱱ ᱠᱚᱭ ᱪᱮᱫ ᱞᱮᱱᱟ ᱾ ᱥᱢᱤᱨᱱᱳᱵᱟ ᱫᱚ ᱛᱟᱨᱚᱥᱚ ᱥᱦᱮᱵᱪᱮᱸᱠᱳ ᱫᱤᱥᱚᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱡᱩᱨᱤᱥᱯᱨᱩᱰᱮᱱᱥᱮ ᱨᱮ ᱥᱚᱱᱮᱨ ᱮ ᱥᱟᱹᱛ ᱞᱮᱜᱼᱟ ᱾ ᱛᱟᱭᱚᱢ ᱚᱱᱟ ᱵᱤᱨᱫᱟᱹᱜᱟᱲ ᱨᱮ ᱜᱮ ᱚᱱᱟ ᱥᱟᱛᱟᱢ ᱪᱮᱛᱟᱱ ᱨᱮ ᱢᱟᱥᱴᱮᱨ ᱯᱦᱤᱞᱳᱥᱳᱯᱦᱤ  ᱥᱤᱫᱽ ᱞᱮᱜᱼᱟ ᱾
ᱥᱟᱞ ᱑᱙᱙᱘ ᱨᱮ ᱵᱷᱟᱨᱚᱛ ᱥᱟᱨᱠᱟᱨ ᱟᱜ ᱵᱷᱟᱨᱚᱛ ᱫᱤᱥᱚᱢ ᱞᱟᱹᱭ ᱞᱟᱠᱪᱟᱨ ᱡᱚᱱᱚᱲᱟᱣ ᱟᱠᱷᱽᱲᱟ ᱯᱟᱦᱴᱟ ᱠᱷᱚᱱ ᱴᱟᱠᱟ ᱠᱟᱩᱰᱤ ᱮᱢ ᱜᱚᱲᱚ ᱠᱟᱛᱮ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱪᱮᱫᱚᱜ ᱞᱟᱹᱜᱤᱫ ᱱᱟᱶᱟ ᱫᱤᱞᱞᱤAlumni data bank of Ukrainian students, who received ICCR scholarships  ICCR website. ᱠᱚ ᱦᱚᱦᱚ ᱟᱫᱮᱭᱟ ᱾ᱵᱷᱟᱨᱚᱛ ᱫᱤᱥᱚᱢ ᱨᱮ ᱮᱛᱚᱦᱚᱵ ᱮᱱᱮᱡ ᱪᱮᱫᱚᱜ ᱡᱷᱚᱜ ᱥᱩᱵᱩᱰᱰᱩ, ᱥᱨᱤᱢᱚᱛᱤ ᱞᱤᱞᱟ ᱵᱷᱮᱸᱠᱚᱴᱚᱨᱚᱢᱚᱱ ᱟᱨ ᱰᱟ.ᱥᱩᱱᱤᱞ ᱠᱳᱴᱦᱟᱨᱤ ᱞᱮᱠᱟᱱ ᱫᱟᱢᱟᱱ ᱮᱱᱮᱡ ᱯᱟᱹᱨᱩᱠᱷᱤᱭᱟᱹ ᱴᱷᱮᱱ ᱠᱷᱚᱱ ᱥᱟᱨᱦᱟᱣ ᱮ ᱧᱟᱢ ᱞᱮᱜᱼᱟ ᱾

ᱵᱷᱟᱨᱚᱛ ᱫᱤᱥᱚᱢ ᱨᱮ ᱢᱚᱬᱮ ᱥᱮᱨᱢᱟ(᱑᱙᱙᱘ - ᱒᱐᱐᱓) ᱛᱟᱦᱮᱱ ᱨᱮ ᱜᱟᱱᱱᱟ ᱫᱚ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱟᱹᱰᱤ ᱨᱳᱦᱤᱴ ᱮ ᱪᱮᱫ ᱞᱮᱱᱟ ᱟᱨ ᱚᱱᱟ ᱥᱟᱶᱛᱮ ᱜᱩᱨᱩ ᱵᱚᱥᱚᱱᱛᱚ ᱥᱩᱱᱫᱚᱨᱚᱢ ᱴᱷᱮᱱ ᱠᱷᱚᱱ ᱠᱟᱱᱱᱟᱰᱟ ᱥᱮᱨᱮᱧ ᱨᱩᱻ ᱚᱨᱚᱝ , ᱜᱩᱨᱩ ᱡᱚᱱᱢᱮᱱᱡᱚᱭ ᱥᱟᱤ ᱵᱟᱵᱩ ᱴᱷᱮᱱ ᱠᱷᱚᱱ ᱪᱷᱟᱩ ᱮᱱᱮᱡ ᱟᱨ ᱜᱩᱨᱩ ᱥᱤᱛᱷᱟ ᱱᱟᱜᱡᱭᱳᱛᱷᱤ ᱴᱷᱮᱱ ᱠᱷᱚᱱ ᱠᱩᱪᱤᱯᱩᱰᱤ ᱮᱱᱮᱡ ᱮ ᱪᱮᱫ ᱞᱮᱱᱟ ᱾ ᱩᱱᱟᱹᱜ ᱞᱮᱠᱟᱱ ᱮᱱᱮᱡ ᱪᱮᱫ ᱠᱟᱛᱮ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱨᱮ ᱜᱮ ᱢᱚᱱᱮ ᱛᱟᱭ ᱫᱚ ᱟᱞᱟᱭ ᱮᱱᱟ ᱾ ᱱᱟᱶᱟ ᱫᱤᱞᱞᱤ ᱟᱨ ᱟᱭᱢᱟ ᱴᱷᱟᱶ ᱠᱚᱨᱮᱱᱟᱜ ᱢᱮᱞᱟᱝᱠᱤ ᱨᱮ ᱮᱱᱮᱡ ᱮ ᱩᱫᱩᱜ ᱥᱚᱫᱚᱨ ᱟᱠᱟᱜᱼᱟ ᱾

ᱠᱟᱹᱢᱤ

ᱤᱭᱩᱠᱨᱮᱱ ᱨᱮᱱᱟᱜ ᱠᱮᱤᱵ ᱨᱮ ᱒᱐᱐᱓ ᱥᱟᱞ ᱨᱮ ᱱᱚᱠᱥᱷᱚᱛᱨᱚ ᱯᱷᱤᱞᱤᱢ ᱦᱟᱞ ᱵᱮᱱᱟᱣ ᱮᱱ ᱛᱟᱭᱚᱢ ᱒᱐᱐᱔ ᱥᱟᱞ ᱨᱮ ᱜᱮ ᱫᱮᱵᱚᱨᱯᱚᱬ ᱧᱩᱛᱩᱢ ᱡᱟᱛᱨᱟ ᱩᱫᱩᱜ ᱥᱚᱫᱚᱨ ᱞᱮᱱᱟ ᱾ ᱤᱭᱩᱠᱨᱮᱱ ᱨᱮ ᱵᱷᱟᱨᱚᱛ ᱨᱤᱱᱤᱡ ᱨᱟᱡᱽᱫᱩᱛ ᱦᱚᱛᱮᱛ ᱥᱟᱞ ᱒᱐᱐᱕, ᱑᱓-᱑᱕ ᱟᱯᱨᱤᱞ ᱨᱮ ᱡᱮᱜᱮᱛᱟᱹᱨᱤ ᱵᱷᱟᱨᱚᱛ ᱫᱤᱥᱚᱢ ᱮᱱᱮᱡ ᱯᱟᱨᱟᱵᱽ ᱱᱨᱤᱛᱭᱟᱱᱡᱚᱲᱤ ᱢᱮᱞᱟᱝᱠᱤ ᱥᱩᱜ ᱛᱚᱨᱟᱣ ᱞᱮᱱᱟ ᱾ ᱚᱱᱟᱨᱮ ᱨᱩᱥᱤᱭᱟ,ᱵᱷᱟᱨᱚᱛ,, ᱤᱭᱩᱠᱨᱮᱱ,ᱥᱣᱤᱰᱮᱱ ᱱᱮᱫᱟᱨᱞᱟᱱᱰ, ᱥᱤᱸᱜᱟᱯᱳᱨ ᱟᱨ ᱯᱷᱨᱟᱱᱥ ᱞᱮᱠᱟᱱ ᱫᱤᱥᱚᱢ ᱨᱤᱱ ᱟᱭᱢᱟ ᱮᱱᱮᱡ ᱵᱟᱰᱚᱦᱤᱭᱟᱹ ᱵᱟᱨ ᱧᱮᱧᱮᱞᱤᱭᱟᱹ ᱠᱚ ᱥᱮᱴᱮᱨ ᱞᱮᱱᱟ ᱾
ᱥᱟ.ᱠᱷᱭᱟ.ᱛ